அந்தக் கட்டத்தில், சியாம் அரசு, பினாங்கின் மீது படையெடுக்கத் தயாராக இருந்தது. சியாமிய இராணுவ ஆக்கிரமிப்பில் இருந்து கெடாவைப் பாதுகாப்பதாக, பிரான்சிஸ் லைட் வாக்குறுதி அளித்தார். அந்த வகையில், பினாங்குத் தீவின் நிறுவனர் பிரான்சிஸ் லைட் என இன்றும் நினைவுகூறப் படுகிறது. இருப்பினும், கெடாவின் மீது சியாமிய இராணுவம் படையெடுத்த போது, பிரான்சிஸ் லைட் பாதுகாப்பு வழங்கவில்லை.

அதனால், கெடா சுல்தான், பிரான்சிஸ் லைட்டின் மீது படையெடுத்தார். அந்தப் படையெடுப்பில் கெடா சுல்தான் தோல்வி அடைந்தார். இருப்பினும், இரு தரப்புக்கும் இடையே ஓர் ஒப்பந்தம் செய்து கொள்ளப்பட்டது. வருடா வருடம் கெடா சுல்தானுக்கு 6000 ஸ்பானிய டாலர்களைத் திறையாக வழங்குவதற்கு பிரான்சிஸ் லைட் ஒப்புக் கொண்டார். அந்த ஒப்பந்தம் இன்றுவரை நடைமுறையில் உள்ளது. பினாங்கு அரசாங்கம், கெடா அரசாங்கத்திற்கு, 18,000 ரிங்கிட்டை திறைவரியாகச் செலுத்தி வருகிறது. 

புதிய இரயில் சேவை முறை
பிரான்சிஸ் லைட்
நிலப் பயன்பாடு
கயிற்றிழுவை இருப்புப் பாதை